jkorsvik/nowiki_second_scrape_merged huggingface dataset:
Bølgelinjet høstfly

Bølgelinjet høstfly (Agrochola circellaris) er en sommerfugl som tilhører familien nattfly (Noctuidae). Den er vanlig nord til Nordland i Norge.


== Utseende ==
Et middelsstort (vingespenn 34 – 40 mm), brungult nattfly. Hodet og kroppen er kledt med brungule hår. Forvingen er brungul, med markerte, brunkantede nyre- og rimgmerker, nyremerket har en grå flekk i nedre del. Ellers har forvingen to brune tverrlinjer, der den innerste (nær roten) går i sik-sak og den ytterste er bølgeformet utbuktet. Rettlinjet høstfly (Agrochola macilenta) ligner sterkt, men den ytre tverrlinjer er rett. Bakvingen er grå med kremgule frynser, den fremste delen er kremgul. Larven er først ensfarget rødbrun, senere brun på ryggen med klokkeformede, mørkbrune tegninger, blek på buken.


== Levevis ==
Arten forekommer i løv- og blandingsskog. Den overvintrer som egg, larvene klekkes tidlig på våren og lever den første tiden på knopper og blomster av ulike løvtrær og busker. Etter hvert kryper de ned på bakken og fullfører utviklingen på ulike urter. De voksne sommerfuglene flyr om natten fra slutten av august til oktober, og kommer gjerne til lys.


== Utbredelse ==
Bølgelinjet høstfly er utbredt i Europa, og den vestlige delen av Sibir. I Norge er den vanlig nord til Rana i Nordland.


== Kilder ==
Norges sommerfugler – Bølgelinjet høstfly [1]
Aarvik, L., Berggren, K. og Hansen, L.O. (2000) Catalogus Lepidopterorum Norvegiae. Lepidopterologisk Arbeidsgruppe/Norsk Institutt for Skogforskning. ISBN 82-995095-1-3
Nettsiden Svenska Fjärilar, med bildegalleri: [2]
Agrochola circellaris på UK moths: [3]


== Eksterne lenker ==
(en) bølgelinjet høstfly i Encyclopedia of Life 
(en) bølgelinjet høstfly i Global Biodiversity Information Facility 
(no) bølgelinjet høstfly hos Artsdatabanken 
(no) bølgelinjet høstfly hos Artsdatabanken 
(sv) bølgelinjet høstfly hos Dyntaxa 
(en) bølgelinjet høstfly hos Fauna Europaea 
(en) bølgelinjet høstfly hos NCBI 
(en) Kategori:Agrochola circellaris – bilder, video eller lyd på Wikimedia Commons
Brungrått høstfly

Brungrått høstfly (Agrochola lota) er en sommerfugl som tilhører familien nattfly (Noctuidae). Den er vanlig i Sør-Norge.


== Utseende ==
Et middelsstort (vingespenn 31 – 36 mm), kraftig bygd, grått nattfly. Hodet og kroppen er kledt med lyst brungrå hår. Arten kjennes lettest på den nesten rette, rødbrune stripen som går langs forvingens ytterkant. Forvingen er ganske tilspisset, brungrå, langs ytterkanten med en brunrød stripe som er rett bortsett fra en knekk nær framkanten. Nyre- og ringmerkene er tydelige, lyskantede. Den bakerste tredjedelen av nyremerket er svart. Eller har forvingen spredte, små, mørke flekker. Bakvingen er grå, lysere ytterst. 


== Levevis ==
Brungrått høstfly kan påtreffes på steder der det vokser løvtrær og kratt, helst der det er litt fuktig. Larvene lever på viere og selje (Salix spp.) og or (Alnus spp.), av og til også på andre løvtrær. De overvintrer som egg, klekkes tidlig på våren og spiser den første tiden på blomster (gåsunger) eller rakler. Etter hvert går de over til å leve av sammenspunne blader. De voksne sommerfuglene flyr om natten fra slutten av august til begynnelsen av oktober, og kommer ofte til lys.


== Utbredelse ==
Arten forekommer i Marokko, i det meste av Europa, i Midtøsten og i Sentral-Asia øst til Altajfjellene. I Norge er den vanlig nord til Mjøsa og Sognefjorden.


== Kilder ==
Norges sommerfugler – Brungrått høstfly [1]
Aarvik, L., Berggren, K. og Hansen, L.O. (2000) Catalogus Lepidopterorum Norvegiae. Lepidopterologisk Arbeidsgruppe/Norsk Institutt for Skogforskning. ISBN 82-995095-1-3
Nettsiden Svenska Fjärilar, med bildegalleri: [2]
Agrochola lota på UK moths: [3]


== Eksterne lenker ==
(en) brungrått høstfly i Encyclopedia of Life 
(en) brungrått høstfly i Global Biodiversity Information Facility 
(no) brungrått høstfly hos Artsdatabanken 
(sv) brungrått høstfly hos Dyntaxa 
(en) brungrått høstfly hos Fauna Europaea 
(en) brungrått høstfly hos ITIS 
(en) brungrått høstfly hos NCBI 
(en) Kategori:Agrochola lota – bilder, video eller lyd på Wikimedia Commons
Tautomer

En tautomer er en egen type isomer av en organisk forbindelse som har den egenskap at den raskt kan endre sin isomeriske form ved en kjemisk reaksjon som kalles tautomerisering.
Vanligvis forekommer dette som migrering av hydrogenatomer (protoner) med et ombytte av en enkeltbinding med en dobbeltbinding. I løsninger hvor tautomeri er mulig vil en kjemisk likevekt mellom de to tautomerene oppnås. Forholdet mellom tautomerene kommer an på mange faktorer, inkludert temperatur, løsningsmiddel og pH. Tautomeri er et spesialtilfelle av strukturell isomeri. Tautomeri kan katalyseres med syrer og baser.


== Vanlige tautomere par i tautomeri ==
Keto-enol-tautomeri er den vanligste formen av tautomeri og forekommer i aldehyder, ketoner og beslektede forbindelser (egentlig karbonylforbindelser med en eller fler hydrogener på α-karbonet). Eksempel: 2,4-Pentandion er i likevekt med tilhørende enol, i vann foreligger ca. 84% som keton og 16 % som enol.
Fenol-keto-tautomeri der en form utgjøres av en fenol og den andre av tilhørende syklisk keton. Eksempel: 4-Pyrinol foreligger hovedsakelig i fenolform i gassfase, men i sin ketoform i etanolløsning. främst i sin fenolform i gasfas, men som sin ketoform i etanollösning
Imin-enamin-tautomeri er en tautomeri der iminer står i likevekt med enaminer. Generelt er iminen den dominerende formen. Eksempel: Isopropylidenmetylamin er vanligvis i sin iminform, men kan i visse reaksjoner oppføre seg som et enamin.
Ringtautomeri er en tautomeri der hydrogen kan sitte på ulike posisjoner på en ring. Denne tautomeri er ofte relativt langsom. Eksempel: 2,5-Dimetyl-1H-imidazol kan opptre som 2,4-dimetyl-1H-imidazol
Øvrige protonskiftsisomerier av formen (X=Y–Z–H ⇄ H–X–Y=Z)  eksempel: azometin-azometin-, amid-imidsyre, nitoso-oxim-, nitro-aci-nitro-tautomeri.


== Videre lesing ==
Smith MB, March J (2001). Advanced Organic Chemistry (5th ed. utg.). New York: Wiley Interscience. s. 1218–1223. ISBN 0-4715-8589-0. CS1-vedlikehold: Ekstra tekst (link)
Katritzky AR, Elguero J;  m.fl. (1976). The Tautomerism of heterocycles. New York: Academic Press. ISBN 0-1202-0651-X. CS1-vedlikehold: Eksplisitt bruk av m.fl. (link)
Rettlinjet høstfly

Rettlinjet høstfly (Agrochola macilenta) er en sommerfugl som tilhører familien nattfly (Noctuidae). Den forekommer nord til Hordaland i Norge.


== Utseende ==
Et middelsstort (vingespenn 31 – 35 mm), kraftig, okergult eller gulaktig lysbrunt nattfly. Hodet og kroppen er kledt med gulaktige hår. Forvingen har en hvit og brun, nesten rett stripe som løper langs ytterkanten,denne har en liten knekk nær framkanten. Den ligner sterkt på bølgelinjet høstfly (Agrochola circellaris), men denne har en bølget tverrlinje ytterst. Nyre- og ringmerkene er markerte, nyremerket er mørkgrått i den nederste delen. Eller shar forvingen en rad av små, mørke flekker rett innenfor den brune tverrstripen. Bakvingen er mørkt grå, lysere ved rota, men uten noe lyst parti ved framkanten.


== Levevis ==
Arten finnes i løv- og blandingsskog med innslag av eik (Quercus spp.). Den overvintrer som egg, larvene klekkes tidlig på våren og lever den første tiden på eiketrærnes skuddspisser, så på bladene, før de til slutt kryper ned på bakken og fullfører utviklingen på ulike urter. De voksne sommerfuglene flyr om natten i september – oktober.


== Utbredelse ==
Rettlinjet høstfly er utbredt i Europa, dessuten på Kypros og i den asiatiske delen av Tyrkia. Mot øst går den til Kaukasus. I Norge følger den eikas utbredelse og er funnet nord til Rollag i Buskerud og Os i Hordaland.


== Kilder ==
Norges sommerfugler – Rettlinjet høstfly [1]
Aarvik, L., Berggren, K. og Hansen, L.O. (2000) Catalogus Lepidopterorum Norvegiae. Lepidopterologisk Arbeidsgruppe/Norsk Institutt for Skogforskning. ISBN 82-995095-1-3
Nettsiden Svenska Fjärilar, med bildegalleri: [2]
Agrochola macilenta på UK moths: [3]


== Eksterne lenker ==
(en) rettlinjet høstfly i Encyclopedia of Life 
(en) rettlinjet høstfly i Global Biodiversity Information Facility 
(no) rettlinjet høstfly hos Artsdatabanken 
(sv) rettlinjet høstfly hos Dyntaxa 
(en) rettlinjet høstfly hos Fauna Europaea 
(en) rettlinjet høstfly hos NCBI 
(en) Kategori:Agrochola macilenta – bilder, video eller lyd på Wikimedia Commons
Glanshøstfly

Glanshøstfly (Agrochola nitida) er en sommerfugl som tilhører familien nattfly (Noctuidae). Denne arten er funnet på noen få lokaliteter ved Oslofjorden i Norge.


== Utseende ==
Et middelsstort (vingespenn 32 – 37 mm), kraftig bygd, brunt eller rødbrunt nattfly. Forkroppen er rødbrun. Forvingen er avrundet, brun eller rødbrun, med tre diffuse, mørke tverrbånd: ett nær roten, ett som går gjennom nyremerket og ett lenger ute som går parallelt med ytterkanten. Ring- og nyremerkene er markerte og lyskantede. Vingeårene er litt lysere farget enn resten av vingen. Bakvingen er brungrå, lysere ved roten.


== Levevis ==
Arten finnes helst i løv- og blandingsskog. Larvene lever, i alle fall i de siste larvestadiene, på urter som nøkleblom (Primula spp.), syrer (Rumex spp.), veronika (Veronica spp.) og kjemper (Plantago spp.). Arten overvintrer som egg. De voksne sommerfuglene flyr om natten i september.


== Utbredelse ==
Glanshøstflyet har en nokså begrenset utbredelse i den sørlige delen av Nord-Europa og de østlige delene av Mellom- og Sør-Europa. I Norge ble den først registrert fra Vestby i Akershus i 1993, senere er den også funnet på et par lokaliteter i Sarpsborg og Halden i Østfold. De kjente norske bestandene er små og arten antas å være noe truet i Norge.


== Kilder ==
Norges sommerfugler – Glanshøstfly [1]
Aarvik, L., Berggren, K. og Hansen, L.O. (2000) Catalogus Lepidopterorum Norvegiae. Lepidopterologisk Arbeidsgruppe/Norsk Institutt for Skogforskning. ISBN 82-995095-1-3
Nettsiden Svenska Fjärilar, med bildegalleri: [2]


== Eksterne lenker ==
(en) glanshøstfly i Encyclopedia of Life 
(en) glanshøstfly i Global Biodiversity Information Facility 
(no) glanshøstfly hos Artsdatabanken 
(sv) glanshøstfly hos Dyntaxa 
(en) glanshøstfly hos Fauna Europaea 
(en) glanshøstfly hos NCBI 
(en) Kategori:Agrochola nitida – bilder, video eller lyd på Wikimedia Commons
Rødt høstfly

Rødt høstfly (Agrochola helvola) er en sommerfugl som tilhører familien nattfly (Noctuidae). Den er vanlig i Sør-Norge.


== Utseende ==
Et middelsstort (vingespenn 36 – 40 mm), kraftig, brunrødt nattfly, vanligvis lett å kjenne igjen på fargen og på forvingens form. Kroppen og forvingen er brunrøde. Forvingen er tydelig tilspisset, ikke avrundet ytterst som hos de fleste lignende arter. Tegningene er gjerne utydelige, men vanligvis kan man i alle fall ane to tverrstriper (mellomlinjer), en nær roten og en nær vingespissen. Området utenfor den ytterste tverrstripen er noe mørkere enn resten av vingen. Nyre- og ringmerkene er vanligvis utydelige. Bakvingen er grå, lysere og litt rødlig langs ytter- og framkantene.


== Levevis ==
Rødt høstfly finnes i skog, skogkanter, hager og parker. Larvene lever på ulike busker og trær om våren, i de nordligste delene av utbredelsesområdet mest på røsslyng (Calluna vulgaris), . Den overvintrer som egg. De voksne sommerfuglene flyr om natten fra slutten av august til begynnelsen av oktober, og kommer gjerne til lys.


== Utbredelse ==
Arten forekommer over det meste av Europa, i Midtøsten og i de vestlige og sentrale delene av Sibir. I Norge er den vanlig nord til Trøndelag, det finnes funn nord til Rana i Nordland.


== Kilder ==
Norges sommerfugler – Rødt høstfly [1]
Aarvik, L., Berggren, K. og Hansen, L.O. (2000) Catalogus Lepidopterorum Norvegiae. Lepidopterologisk Arbeidsgruppe/Norsk Institutt for Skogforskning. ISBN 82-995095-1-3
Nettsiden Svenska Fjärilar, med bildegalleri: [2]
Agrochola helvola på UK moths: [3]


== Eksterne lenker ==
(en) rødt høstfly i Encyclopedia of Life 
(en) rødt høstfly i Global Biodiversity Information Facility 
(no) rødt høstfly hos Artsdatabanken 
(sv) rødt høstfly hos Dyntaxa 
(en) rødt høstfly hos Fauna Europaea 
(en) rødt høstfly hos NCBI 
(en) Kategori:Agrochola helvola – bilder, video eller lyd på Wikimedia Commons
Blågrått høstfly

Blågrått høstfly (Agrochola litura) er en sommerfugl som tilhører familien nattfly (Noctuidae). Den er vanlig i Sør-Norge.


== Utseende ==
Et middelsstort (vingespenn 31 – 37 mm), kraftig, grått nattfly. Kroppen og forvingen er grå eller gråbrune, ofte med et markert blålig eller fiolett skjær. Forvingen er avrundet, med fire svarte flekker langs forkanten. Et mørkbrunt, diffust tverrbånd går gjennom nyremerket. Nyre- og ringmerkene er lystkantede, men ofte utydelige. Bakvingen er lysgrå, mørkere langs ytterkanten.


== Levevis ==
Arten forekommer på ulike steder der det vokser løvtrær. Den overvintrer som egg, larvene lever først på ulike urter, etter hvert på løvtrær som eik, selje og hagtorn. De voksne sommerfuglene flyr om natten fra slutten av august til begynnelsen av oktober.


== Utbredelse ==
Blågrått høstfly finnes over det meste av Europa, og er ellers kjent fra den asiatiske delen av Tyrkia og fra Libanon. I Norge er den vanlig nord til Lom i Oppland.


== Kilder ==
Norges sommerfugler – Blågrått høstfly [1]
Aarvik, L., Berggren, K. og Hansen, L.O. (2000) Catalogus Lepidopterorum Norvegiae. Lepidopterologisk Arbeidsgruppe/Norsk Institutt for Skogforskning. ISBN 82-995095-1-3
Nettsiden Svenska Fjärilar, med bildegalleri: [2]
Agrochola litura på UK moths: [3]


== Eksterne lenker ==
(en) blågrått høstfly i Encyclopedia of Life 
(en) blågrått høstfly i Global Biodiversity Information Facility 
(no) blågrått høstfly hos Artsdatabanken 
(sv) blågrått høstfly hos Dyntaxa 
(en) blågrått høstfly hos Fauna Europaea 
(en) blågrått høstfly hos NCBI 
(en) Kategori:Agrochola litura – bilder, video eller lyd på Wikimedia Commons
Bølgefly

Bølgefly (Eupsilia transversa) er en sommerfugl som tilhører familien nattfly (Noctuidae). Den er vanlig i Sør-Norge.


== Utseende ==
Et ganske stort (vingespenn 40 – 45 mm), kraftig, brunlig nattfly. Kroppen er nokså kort og litt flat, kledt med brune hår. Forvingen er relativt lang og smal, ytterkanten bølgete, vanligvis rødbrun, men av og til gråbrun. Den har to smale, bølgete, parallelle mørke tverrlinjer (mellomlinjer). Nyremerket er hvitt, gult eller oransje og svært fremtredende. Det har to små, hvite flekker ved øvre og nedre kant. Bakvingen er gråbrun.


== Levevis ==
Bølgeflyet lever i løv- og blandingsskog og i hager. Larvene finnes på ulike busker og løvtrær. De voksne sommerfuglene flyr fra slutten av august til oktober, før de overvintrer og flyr igjen i mars – mai. De kommer ofte til lys.


== Utbredelse ==
Finnes i hele Europa og videre østover til Japan. I Norge er den vanlig nord til Nord-Trøndelag.


== Referanser ==


== Kilder ==
Norges sommerfugler – Bølgefly [1]
Aarvik, L., Berggren, K. og Hansen, L.O. (2000) Catalogus Lepidopterorum Norvegiae. Lepidopterologisk Arbeidsgruppe/Norsk Institutt for Skogforskning. ISBN 82-995095-1-3
Nettsiden Svenska Fjärilar, med bildegalleri: [2]
Eupsilia transversa på UK moths: [3]


== Eksterne lenker ==
(en) bølgefly i Encyclopedia of Life 
(en) bølgefly i Global Biodiversity Information Facility 
(no) bølgefly hos Artsdatabanken 
(sv) bølgefly hos Dyntaxa 
(en) bølgefly hos Fauna Europaea 
(en) bølgefly hos NCBI 
(en) Kategori:Eupsilia transversa – bilder, video eller lyd på Wikimedia Commons 
Eupsilia transversa – detaljert informasjon på Wikispecies
Variabelt flatfly

Variabelt flatfly (Conistra vaccinii) er en sommerfugl som tilhører familien nattfly (Noctuidae). Den er meget vanlig over det meste av Sør-Norge.


== Utseende ==
Et middelsstort (vingespenn 32–35 mm), tettbygd, mer eller mindre brunlig nattfly. Kroppen, særlig bakkroppen, er noe avflatet. Fargen er ganske variabel, frå lyst gulbrun til sjokoladebrun, også ofte rødlig. Forvingen er avrundet med buet ytterkant, vingeårene er lysere enn resten av vingen. Den har to buede og bølgete, lyse tverrbånd (mellomlinjer), nyre- og ringmerkene er lyskantede og tydelige, den nedre delen av nyremerket er vanligvis mørk. Langs ytterkanten er det en rad av små, svarte flekker. Bakvingen er brungrå med rødlige eller gullige vingefrynser. Lyse eksemplarer kan forveksles med rødlig flatfly (Conistra erythrocephala), men kjennes vanligvis lett fra denne på at de er mindre.


== Levevis ==
Arten kan finnes nesten over alt der det vokser løvtrær og busker. Larvene lever på mange ulike løvtrær, og utvikler seg på våren og forsommeren før de forpupper seg i en kokong i bakken. De voksne sommerfuglene flyr om natten i september – oktober, før de overvintrer og flyr igjen fra slutten av mars til mai. De kommer gjerne til lys.


== Utbredelse ==
Variabelt flatfly er utbredt i Nord-Afrika, over det meste av Europa og videre østover til Altaj. I Norge er den vanlig og ofte tallrik nord til Trondheim, bortsett fra at den mangler i den nordlige delen av Østlandet.


== Referanser ==


== Kilder ==
Norges sommerfugler – Vanlig flatfly [1]
Aarvik, L., Berggren, K. og Hansen, L.O. (2000) Catalogus Lepidopterorum Norvegiae. Lepidopterologisk Arbeidsgruppe/Norsk Institutt for Skogforskning. ISBN 82-995095-1-3
Nettsiden Svenska Fjärilar, med bildegalleri: [2]
Conistra vaccinii på UK moths: [3]


== Eksterne lenker ==
(en) vanlig flatfly i Encyclopedia of Life 
(en) vanlig flatfly i Global Biodiversity Information Facility 
(no) vanlig flatfly hos Artsdatabanken 
(sv) vanlig flatfly hos Dyntaxa 
(en) vanlig flatfly hos Fauna Europaea 
(en) vanlig flatfly hos NCBI 
(en) Kategori:Conistra vaccinii – bilder, video eller lyd på Wikimedia Commons 
(en) Conistra vaccinii – galleri av bilder, video eller lyd på Wikimedia Commons
Flekkflatfly

Flekkflatfly (Conistra rubiginosa) er en sommerfugl som tilhører familien nattfly (Noctuidae). Den forekommer bare på Sørlandet og det sørligste Østlandet i Norge.


== Utseende ==
Et middelsstort (vingespenn 32 – 37 mm), middels kraftig, brungrått (noen ganger litt rødlig) nattfly. Den kjennes lett på de svarte nyre- og ringmerkene som står i en sterkt kontrast til den ellers ganske lysfargede forvingen. Bortsett fra disse har forvingen ingen tydelige tegninger. Den er noe mer tilspisset enn hos de andre norske flatflyene. Bakvingen er gråbrun.


== Levevis ==
Arten lever i løvskog, hos oss mest i edelløvskog. Larvene utvikler seg først på ulike løvtrær og busker, senere kryper de ned på bakken og fullfører utviklingen på ulike lave planter. De voksne sommerfuglene flyr i september – oktober før de overvintrer, de flyr så igjen fra slutten av mars til mai.


== Utbredelse ==
Flekkflatfly er utbredt i Europa, unntatt lengst i nord. I Norge er den sjelden og lokal og forekommer langs kysten fra Østfold til Vest-Agder.


== Referanser ==


== Kilder ==
Norges sommerfugler – Flekkflatfly [1]
Aarvik, L., Berggren, K. og Hansen, L.O. (2000) Catalogus Lepidopterorum Norvegiae. Lepidopterologisk Arbeidsgruppe/Norsk Institutt for Skogforskning. ISBN 82-995095-1-3
Nettsiden Svenska Fjärilar, med bildegalleri: [2]


== Eksterne lenker ==
(en) flekket flatfly i Encyclopedia of Life 
(en) flekket flatfly i Global Biodiversity Information Facility 
(no) flekket flatfly hos Artsdatabanken 
(sv) flekket flatfly hos Dyntaxa 
(en) flekket flatfly hos Fauna Europaea 
(en) flekket flatfly hos NCBI 
(en) Kategori:Conistra rubiginosa – bilder, video eller lyd på Wikimedia Commons 
(en) Conistra rubiginosa – galleri av bilder, video eller lyd på Wikimedia Commons
Gult flatfly

Gult flatfly (Conistra rubiginea) er en sommerfugl som tilhører familien nattfly (Noctuidae). Den er ganske sjelden i Norge og er funnet mest på den sørligste delen av Østlandet.


== Utseende ==
Et middelsstort (vingespenn 33 – 37 mm), tettbygd nattfly med litt flat kropp. Arten er lett å kjenne igjen på forvingenes mønster. Forvingen er okergul til oransjebrun, noe blekere etter overvintring, overstrødd med svarte flekker. Bakvingen er grå med rødlige eller gule frynser. Larven er sparsomt kledt med ganske lange, lyse hår.


== Levevis ==
Gult flatfly lever i løvskog, særlig med innslag av eik. Larvene lever først på knopper av ulike busker og løvtrær, senere på urter. De voksne sommerfuglene flyr om natten i september – oktober, før de overvintrer og flyr igjen i mars – mai. 


== Utbredelse ==
Gult faltfly finnes bare i Europa, østover til Ural. I Norge er den sjelden og er funnet fra Østfold til Åmli og Arendal i Aust-Agder.


== Kilder ==
Norges sommerfugler – Gult flatfly [1]
Aarvik, L., Berggren, K. og Hansen, L.O. (2000) Catalogus Lepidopterorum Norvegiae. Lepidopterologisk Arbeidsgruppe/Norsk Institutt for Skogforskning. ISBN 82-995095-1-3
Nettsiden Svenska Fjärilar, med bildegalleri: [2]
Conistra rubiginea på UK moths: [3]


== Eksterne lenker ==
(en) gult flatfly i Encyclopedia of Life 
(en) gult flatfly i Global Biodiversity Information Facility 
(no) gult flatfly hos Artsdatabanken 
(sv) gult flatfly hos Dyntaxa 
(en) gult flatfly hos Fauna Europaea 
(en) gult flatfly hos NCBI 
(en) Kategori:Conistra rubiginea – bilder, video eller lyd på Wikimedia Commons
Rødlig flatfly

Rødlig flatfly (Conistra erythrocephala) er en sommerfugl som tilhører familien nattfly (Noctuidae). Den finnes på langs kysten vest til Kristiansand i Norge.


== Utseende ==
Et middelsstort (vingespenn 35–40 mm), kraftig bygd, brunlig nattfly med noe flat kropp. Den ligner mye på variabelt flatfly (Conistra vaccinii), men kan greit skilles fra denne på størrelsen. Forvingen har buet ytterkant og er gråbrun eller rødbrun. Nyre- og ringmerkene er tydelige, nyremerket har svarte flekker i nedre del. Ellers er vingetegningene vanligvis diffuse. Bakvingen er grå.


== Levevis ==
Denne arten er knyttet til eikeskog. Larvene lever som unge på knopper av eik, av og til også andre løvtrær, senere kryper de ned på bakken og fullfører utviklingen på lave urter. De voksne sommerfuglene flyr om natten i september – oktober før de overvintrer og fly igjen i mars – mai.


== Utbredelse ==
Arten finnes i Nord-Afrika og i Europa, bortsett fra de nordligste delene, østover til Ural og Kaukasus. I Norge finnes den på Sørlandet vestover til Kristiansand og på Østlandet nordover til Ås i Akershus.


== Referanser ==


== Kilder ==
Norges sommerfugler – Stort flatfly [1]
Aarvik, L., Berggren, K. og Hansen, L.O. (2000) Catalogus Lepidopterorum Norvegiae. Lepidopterologisk Arbeidsgruppe/Norsk Institutt for Skogforskning. ISBN 82-995095-1-3
Nettsiden Svenska Fjärilar, med bildegalleri: [2]
Conistra erythrocephala på UK moths: [3]


== Eksterne lenker ==
(en) rødlig flatfly i Encyclopedia of Life 
(en) rødlig flatfly i Global Biodiversity Information Facility 
(no) rødlig flatfly hos Artsdatabanken 
(sv) rødlig flatfly hos Dyntaxa 
(en) rødlig flatfly hos Fauna Europaea 
(en) rødlig flatfly hos NCBI 
(en) Kategori:Conistra erythrocephala – bilder, video eller lyd på Wikimedia Commons 
(en) Conistra erythrocephala – galleri av bilder, video eller lyd på Wikimedia Commons